****

**REPUBLIKA HRVATSKA**

ZADARSKA ŽUPANIJA

****OPĆINA PRIVLAKA

 Općinski načelnik

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, br 86/08, 61/11, 04/18) i članka 46. Statuta općine Privlaka («Službeni glasnik Zadarske Županije» broj: 05/18 ), načelnik Općine Privlaka donosi

**PLAN PRIJMA U SLUŽBU U JEDINSTVENI UPRAVNI ODJEL OPĆINE PRIVLAKA U 2019. GODINI**

**Članak 1.**

Ovim Planom prijma utvrđuje se prijam službenika i namještenika u Jedinstveni upravni odjel Općine Privlaka u 2019. godini.

Plan prijma u službu u Jedinstveni upravni odjel donosi se na temelju prikupljenih podataka, vodeći računa o zakonskim propisima, potrebama Jedinstvenog upravnog odjela i raspoloživosti financijskih sredstava.

**Članak 2.**

Utvrđuje se da je na temelju Pravilnika o unutarnjem redu Općine Privlaka od dana 25.svibnja 2018.godine u Jedinstvenom upravnom odjelu Općine Privlaka sistematizirano 9 (devet) radnih mjesta I to:

a) sistematizirana radna mjesta:

-Pročelnik Jedinstvenog upravnog odjela – 1 radno mjesto

-u Službi za proračun i financije i razrez općinskih poreza- Viši stručni suradnik za proračun, financije i računovodstvo -1 radno mjesto

-u Službi za proračun i financije i razrez općinskih poreza- Viši stručni suradnik za financije i računovodstvo -1 radno mjesto

-u Službi za opće poslove- administrativni referent -1 radno mjesto

-u Službi za komunalne poslove, infrastrukturu, prostorno i urbanističko planiranje – viši komunalni referent -1 radno mjesto

-u Službi za komunalne poslove, infrastrukturu, prostorno i urbanističko planiranje – referent-komunalni redar -2 radna mjesta

-u Službi za komunalne poslove, infrastrukturu, prostorno i urbanističko planiranje – komunalni izvidnik -1 radno mjesto

-spremačica – 1 radno mjesto

b) popunjena radna mjesta:

-u Službi za proračun i financije i razrez općinskih poreza- Viši stručni suradnik za proračun, financije i računovodstvo -1/1

-u Službi za opće poslove- administrativni referent -1/1

-u Službi za komunalne poslove, infrastrukturu, prostorno i urbanističko planiranje – viši komunalni referent -1/1

-u Službi za komunalne poslove, infrastrukturu, prostorno i urbanističko planiranje – referent-komunalni redar -1/1

-u Službi za komunalne poslove, infrastrukturu, prostorno i urbanističko planiranje – komunalni izvidnik -1/1

-spremačica – 1/1

c)nepopunjena radna mjesta:

-Pročelnik Jedinstvenog upravnog odjela – 1 radno mjesto

-u Službi za proračun i financije i razrez općinskih poreza- Viši stručni suradnik za financije i računovodstvo -1 radno mjesto

-u Službi za komunalne poslove, infrastrukturu, prostorno i urbanističko planiranje – referent-komunalni redar -1 radno mjesto.

**Članak 3.**

U Jedinstvenom upravnom odjelu Općine Privlaka u 2019.godini predviđa se prijam pročelnika Jedinstvenog upravnog odjela, višeg stručnog suradnika za financije i računovodstvo i referenta-komunalnog redara iz članka 2. točke c).

**Članak 4.**

Načelnik Općine Privlaka može donijeti izmjenu Plana prijma u službu u suradnji sa pročelnikom Jedinstvenog upravnog odjela, a na temelju obrazloženih zahtjeva, koji moraju biti usklađeni s proračunom Općine Privlaka za 2019.godinu, odnosno njegovim izmjenama i dopunama.

**Članak 5.**

Ovaj Plan prijma stupa na snagu danom objave, a objaviti će se na mrežnoj stranici Općine Privlaka.

KLASA: 119-01/19-01/01

URBROJ: 2198/28-02-19-1

Privlaka, 2.siječnja 2019. godine

**OPĆINA PRIVLAKA**

 **Načelnik:**

 **Gašpar Begonja, dipl.ing.**